google/wiki40b huggingface dataset:
Deaflympics

Deaflympics, tidligere Verdenslekene for døve og De internasjonale døvelekene er et IOK-støttet arrangement for døve. Lekene, som også blir kalt døve-OL, er organisert av International Committee of Sports for the Deaf siden de første sommerlekene i 1924 i Paris i Frankrike. Fra 1949 ble det også innført vinterleker. De første vinterlekene fant sted i Seefeld in Tirol i Østerrike.

Historie

Deaflympics arrangeres hvert fjerde år, og er dermed verdens lengste vedvarende flersportsarrangement, bak De olympiske leker. De første lekene i Paris, som ble arrangert i 1924, var det første internasjonale sportsarrangementet for personer med funksjonshemning. 
Lekene har vært avholdt kontinuerlig med fire års intervaller siden starten, bortsett fra under andre verdenskrig. Fra 1949 ble også Deaflympics vinterleker etablert.
 
Under de første lekene i Paris deltok 145 utøvere fra ni europeiske nasjoner. Under de 20. lekene i Melbourne, Australia, i 2005, deltok over 3200 utøvere og deaf athletes and officials from 67 nations" participated, ifølge lekenes eget nettsted.
Lekene fikk offisielt navnet International Games for the Deaf (Internasjonale leker for døve) i 1924, og beholdt dette navnet frem til 1965. Fra 1966 til 1999 var navnet på lekene World Games for the Deaf (Verdenslekene for døve). Siden 2000 har lekene hatt navnet Deaflympics. På norsk er begrepet Døve-OL etablert som navn på lekene.
Idrettsutøvere må ha en hørselshemming på minst 55 db på øret med best hørsel, for å kunne delta i Deaflympics. Høreapparater, cochleaimplantat og lignende er ikke tillatt brukt i konkurransene, for at alle utøverne skal stille likt.

Arrangørland og -byer

Følgende lister gi en historisk oversikt over arrangørlandene og vertsbyene til Deaflympics' sommerleker og vinterleker:
Mount Ptolemy (Antarktis)

Mount Ptolemy er et isolert fjell i Antarktis med fire topper, den høyeste opp mot 1 370 moh. Det ligger like nord for Traffic Circle på nordvestsiden av Mercator forlandsbre på Antarktishalvøya.
Fjellet ble oppdaget av Finn Rønne og Carl Eklund fra United States Antarctic Program, 1939–41, under deres sledetur gjennom Traffic Circle. Det ble kartlagt av British Antarctic Survey (FIDS) i 1947 og navnsatt av United Kingdom Antarctic Place-Names Committee (UK-APC) etter den egyptiske astronomen, geografen og matematikeren Klaudios Ptolemaios som levde på 100-tallet.
Jones Rocks

Jones Rocks er noen klippeframspring på kysten 7 km sørvest for Avalanche Rocks på østsiden av Bay of Winds i Queen Mary Land i Antarktis. De ble oppdaget av Den australasiatiske antarktisekspedisjonen i 1911–14 under ledelse av Mawson og navnsatt av ham etter dr. S.E. Jones, en militærlege på ekspedisjonen.
Stormflo

Stormflo er en heving av vannspeilet ved værsystemer med lavtrykk kombinert med pålandsvind som skyver vann i en bølge mot kysten. Et slikt værsystem kan typisk være en tropisk syklon. Også ekstratropiske lavtrykk (den typen lavtrykk som er vanlig i bl.a. Europa) kan forårsake stormflo, som når Bryggen i Bergen oversvømmes av sjøvann. Det er vindtrykket mot havoverflaten som utgjør det største tilskuddet til stormfloen, mens lufttrykket har en sekundær effekt. Likedan kan havdybden ha innvirkning. Kombinasjonen av lavtrykk med vedvarende vind over grunt vann er hovedårsaken til flom og skadeverk av stormfloen.
Særlig er stormflo skadelig når den kommer samtidig med høyt tidevann og former en kombinert effekt av de to bølgene.
Den høyeste stormfloen som er registrert ble produsert av syklonen Mahina i 1899, som førte til en 13 meter høy stormflo ved Bathurst Bay i Australia. Orkanen Katrina dannet en 9 meter høy stormflo i St. Louisbukta i Mississippi, USA i 2005. I 1970 ble Bengalbukta rammet av syklonen Bhola. Stormfloen som denne førte med seg tok svært mange liv, sannsynligvis så mange som 500 000, men tallet kan ha vært høyere.

Stomflo i forbindelse med tropiske sykloner

Ni av ti mennesker som dør som følge av tropiske sykloner blir drept av stormfloen som oppstår. Bengalbukta er det området i verden som oftest rammes av stormfloder, og man har registrert 142 alvorlige hendelser fra 1582 til 1991. Disse floene har tatt livet av hundretusenvis av mennesker, hovedsakelig i Bangladesh. Øyene i Karibia har også vært rammet av mange stormfloder.
I 1900 ble Galveston i Texas rammet av Galveston-orkanen 1900 som var en kategori 4 orkan som tok mellom 6 000 og 12 000 liv, noe som gjør dette til den mest dødelige naturkatastofen i USAs historie.

Drivkrefter

Det er minst fem prosesser som kan heve vannflaten i forbindelse med uvær. Dette er effekter av lufttrykk, vind, jordrotasjonen, bølger og regn. Lufttrykket til tropiske sykloner er ofte så lavt at vannflaten vil stige i lavtrykkssenteret. Vindstress på overflaten kan skyve vann opp mot en kyst. Denne effekten er omvendt proporsjonal med havdypet.
Bølgehøyden og stormfloen er begge påvirket av hvor grunt vannet er og utformingen av havbunnen. Grunt vann fører til høyere bølger og stormflod enn dypt vann. Årsaken til dette er at stormfloen på dypt vann kan spre seg nedover i dypet, mens den over grunt vann bare kan vokse i høyden og blir så drevet mot land av vinden fra uværet. Topografien spiller også en viktig rolle for hvor alvorlig en stormflo kan bli. Områder som ligger mindre enn et par meter over havnivå er særlig utsatt for stormflo.

Vern mot stormflo

Etter Nordsjøflommen i 1953, som tok mange liv i Nordvest-Europa, så man at det var nødvendig med forebyggende arbeid for å verne seg mot stormfloder. Disse verna er åpne for fri passasje, men lukkes når området er truet av stormflo. Nederland, der store landområder ligger lavere enn havoverflaten og som ble hardt rammet av Nordsjøflommen i 1953, har mange slike vern.
Nottoway

Nottoway eller cheroenhaka er et irokesisk folk i Virginia. I dag tilhører de fleste nottoway enten Nottoway Indian Tribe of Virginia eller Cheroenhaka (Nottoway) Indian Tribe. Begge er fra 2010 anerkjente som indianerstammer av staten Virginia. Det finnes ingen indianerreservater avsatte for dem og de er ikke anerkjente av USA som «indianernasjoner».
Lingvistikken tilsier at meherrin har felles bakgrunn som folkene tuscarora og meherrin, med utganngspunktt i det samme irokesiske språk eller dialekt. Det samme støttes av tuscaroraenes muntlige historie.
Vina (instrument)

Navnet vinen

Vinen var tidligere et begrep som dekket alle karnatiske strengeinstrumenter, og blir fremdeles brukt om andre instrument enn vinaen som er omtalt her. For eksempel kjenner vi til dhanurvina, et rundaktig strykeinstrument fra tidligere tider, rudravina, et plukkeinstrument med to resonnanskasser laget av graskar som fremdeles er i bruk, og det  nyskapte instrument som hamsavina med 22 strenger (5 hovedstrenger, 13 tilleggstrenger og 4 resonnansestrenger) eller den gitaraktige mohanvinaen. 
For å skille vinaen fra andre vinatyper blir den derfor stundom kalt «sarasvativina». Instrumentet er nemlig et symbol for, og svært nært forbundet med Sarasvati, som er hindugudinne for blant annet musikk.

Annet

Heltinnen i en av bøkene til Salman Rushdie, The Ground Beneath her Feet, tar artistnavnet «Vinen Apsara».
Mohammad Tawfiq Bakhshi

Idrttskarriere

Bakhshi deltok ved Asian Martial Arts Games 2009, der han ble slått ut i kvartfinalen, der han tapte for Krisna Bayu. Ved judo-VM 2013 ble han slått ut i første runde av David Alarza. 
Han ble tatt ut til å representere Afghanistan under Sommer-OL 2016 i Rio de Janeiro, der han ble slått ut i første runde, etter tap mot Jorge Fonseca fra Portugal.
Han var flaggbærer under åpningsseremonien for Sommer-OL 2016.
Silphotrupes

Utseende

Middelsstore (ca. 15 millimeter), kraftige, blankt svarte tordivler. Kroppsformen er kort og bred. Dekkvingene har en litt læraktig overflate uten tydelige punktrader, beina er kraftige gravebein.

Levevis

Disse billene er knyttet til husdyr og larvene lever av møkk nede i dype tunneler som foreldrene har gravd ut. Derfor finnes tordivlene helst på steder der bakken er lett å grave i, særlig på sandjord. De voksne billene flyr gjerne i skumringen, og lager en brummende lyd.

Utbredelse

Slekten er endemisk for Den iberiske halvøy.
Prosopocoilus (Metopodontus) mirabilis

Utseende

En stor (hannene 35-65 millimeter), noe bred, gulrød hjortebille, pronotum og dekkvinger med en bred, svartbrun midtstripe, pronotum er også brunsvart i omtrent den fremre halvdelen. Hannen har kraftige, krumme kjever, hos store hanner har disse store tenner langs nesten hele lengden inkludert en tann ved roten. Små hanner har enkle kjever som er fint sagtakkede i hele lengden. Hodet er litt lengre enn bredt, med et dypt, U-formet, rødlig søkk i midten. Antennene har en tre- eller fire-leddet vifte. Pronotum er betydelig bredere enn langt. Dekkvingene er glatte og nokså blanke. Beina er for det meste rødlige. Hunnen er mye mindre enn hannen, uten forstørrede kjever, kroppsformen bredere, hode og forkropp tett og kraftig punktert.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er kjent fra Tanzania.
Planeacanista

Levevis

Larvene lever i død ved.

Utbredelse

Slekten lever i Japan.
Jovica Cvetković

Spiller

Cvetković spilte i sin aktive karriere for det jugoslaviske herrelandslaget og vant blant annet Håndball-VM 1986.

Trenere

Cvetković startet sin trenerkarrière innen klubbhåndball i 1990 og etterfulgte seksten år senere Jovica Elezović som landslagssjef for det serbiske herrelandslaget fra 2006 til 2009.
I slutten av 2016 tok Cvetković over treneransvaret for Serbia på nytt etter Dejan Perić' avgang, og ledet laget under Håndball-EM 2018 i Kroatia.
Big Generator

Bakgrunn

Bandet brukte over to år på å ferdigstille albumet, noe som skyldtes musikalske uenigheter mellom Trevor Rabin, som ønsket mere kommersiell pop lik den på albumet 90125, mens Jon Anderson ville at bandet skulle vende tilbake til musikken de ble kjent for på 1970-tallet. Resultatet ble et både kritikermessig og salgsmessig suksessfullt album, men uten verken noe episk verk av det gamle slaget, eller noen kjempehit som «Owner of a Lonely Heart».
I sin søken etter det gamle Yes-soundet, sluttet Anderson i bandet etter den påfølgende turneen. Litt senere fikk han med seg de tidligere Yes-kollegaene Steve Howe, Bill Bruford og Rick Wakeman og startet et nytt band. De fikk ikke lov å kalle seg Yes, selv om det strengt tatt ikke fantes noe Yes i 1988, så de kalte seg ganske enkelt for Anderson Bruford Wakeman Howe.
Senere slo de to grenene av Yes seg sammen med albumet Union.
Matt Elliott

Klubbkarriere

Elliot startet sin fotballkarriere hos amatørlaget Epsom & Ewell FC i 1987 før han meldte overgang til Charlton Athletic FC i 1988. Etter å ha mislyktes i å etablere seg på førstelaget hos Charlton gikk turen videre til Torquay United FC på sørkysten av England i mars 1989. Her spilte han over 120 seriekamper og scorte 15 mål i lavere divisjoner frem til 1992, da han meldte overgang til den da bedre plasserte Scunthorpe United FC for 50 000 pund. I november 1993 meldte han igjen overgang, og denne gangen til Oxford United FC, hvor han etablerte seg på førstelaget og fikk i underkant av 150 seriekamper frem til januar 1997.
Den 16. januar 1997 ble han solgt til Leicester City for 1,6 millioner pund, noe som fortsatt er gjeldende overgangsrekord for Oxford United. Hos Leicester etablerte han seg fast på førstelaget, og fikk siden kapteinsbindet av manager Martin O'Neill. Med Leicester vant han også sitt eneste trofé, som var den engelske ligacupen i 1999/2000-sesongen. Da Martin O'Neill dro videre til Celtic FC la han inn et større bud på Neil Lennon, Steve Guppy og Elliot, men sistnevnte valgte heller å forlenge sin kontrakt med Leicester frem til juni 2005.
I september 2000 spilte Elliot i klubbens hittil siste europacupkamp mot Røde stjerne Beograd i første runde av UEFA-cupen 2000/01, en kamp Leicester tapte 2–4 sammenlagt. I 2004-sesongen var han lånt ut til Ipswich Town, en sesong som for øvrig var preget av en alvorlig kneskade. Elliot la deretter opp som aktiv fotballspiller i januar 2005.

Internasjonal karriere

Engelskfødte Elliot hadde skotsk bestemor og var derfor berettiget til å spille kamper for Skottland. Han fikk sin debut for landslaget i en kamp mot Frankrike i november 1987. Han ble tatt ut i troppen til VM i fotball 1998 av landslagstrener Craig Brown, men var ubenyttet reserve og fikk ikke spille noen av de tre gruppespillkampene. Elliot fikk totalt 18 landskamper og ett mål for Skottland frem til 2001.

Trenerkarriere

Elliot ble i juni 2008 presentert som ny assistenttrener for Hednesford Town FC i Northern Premier League, men trakk seg tilbake etter kun én sesong. I oktober 2010 ble han ansatt som assistenttrener for Stafford Rangers FC i Conference North under ledelse av hans tidligere lagkamerat Tim Flowers, men etter at Flowers trakk seg i januar 2011 tok Elliot over rollen som manager.
Y

Y er den tjuefemte bokstaven i det latinske alfabetet. På norsk er Y en vokal.
Fylkesvei 3398

Fylkesvei 3398 går mellom Åmdalsverk og Skafså kirke i Tokke kommune. Veien er 5,7 km lang.
Frem til 2019 hadde veien betegnelsen Fylkesvei 809.
Common Gateway Interface

Common Gateway Interface (CGI) er en protokoll for å koble ekstern programvare med en tjenermaskin, vanligvis kalt en nett-tjener. Dette lar tjeneren sende forespørsler fra en klients nettleser til det eksterne programmet. Nett-tjeneren kan deretter sende svaret fra programmet til nettleseren.
CGI-systemet er et resultat av diskusjoner på epostlister mellom Rob McCool, John Franks, Ari Luotonen, George Phillips og Tony Sanders i 1993.  De tidlige spesifikasjonene, og en referanseimplementasjon, ble laget av Rob McCool, da han arbeidet på NCSA. Implementasjonen ble gjort på en NCSA HTTPd nettjener ved å bruke variabler til å lagre parametre som ble sendt fra nettjenerens programkjøringsdel, og gitt til CGI-systemet som et uavhengig program.
Wikiene er eksempler på CGI-program. Nettleseren spør etter informasjon, tjeneren vil gi informasjon (hvis den har), gjøre denne informasjonen om til html-kode og sende resultatet tilbake til nettleseren – eller sende en side som ber brukeren om å lage resultatet. Alle wiki-operasjoner styres av dette ene programmet.
Fra nettjenerens synspunkt virker CGI på den måten at visse adresser (for eksempel http://www.example.com/wiki.cgi) er definert som adresser CGI-programmet skal lage. Når tjeneren mottar en forespørsel til en passende nettadresse, med data som klienten sendte, blir CGI-programmet kjørt. Tjeneren gir passende hode-del til resultatet, som sendes tilbake til klienten.
Dette er en teknologi som er veldig tung for nettjeneren, fordi det vanligvis bruker en egen, ny kopi av CGI-programmet i hver eneste forespørsel klientene gjør. Dette har inspirert mer effektive teknologier som Perl, ASP, JSP og PHP som lar script-tolkere integreres inni nett-tjenere som moduler. Dermed unngår man å hele tiden måtte laste inn og starte tolkeprogram.

Andre måter å utføre script-tolking

Dét å måtte kjøre ut en ny prosess for å kompilere programkoden kan endres hvis CGI-koden endres litt. Ett eksempel på en slik endring er FastCGI, andre eksempler inkluderer program-akseleratorer som forhåndskompilerer nettscriptene slik at nye forespørsler om scriptene sendes til den forhåndskompilerte koden istedenfor å kompilere koden på nytt hver gang scriptet kalles. Når sriptene endres blir ofte akselerator-mellomlagrene tømt for å sikre at det endrede scriptet kalles istedenfor det gamle.
En annen tilnærming til scriptspråk er å bygge scriptkompilatoren direkte inn i nett-tjeneren slik at den kan utføres uten å lage en ny prosess. Apache nett-tjenersystemet har mange moduler som gjør dette, for eksempel mod_perl, mod_php, mod_python, mod_ruby, og mod_mono.
Lagtingsvalget på Færøyene 1910

Lagtingsvalget på Færøyene 1910 ble avholdt 12. februar 1910.
Arkesilaos I av Kyrene

Arkesilaos I av Kyrene (gresk: Ἀρκεσίλαος), død i 583 f.Kr., var den andre greske konge av Kyrenaika i Nord-Afrika (i dagens Libya). Han var sønn av Battos

Liv og virke

Arkesilaos var sønn av Battos som i henhold til legenden, og fortalt av Herodotos, grunnla byen Kyrene. Battos ledet en gruppe kolonister fra øya Thera (dagens Santorini) grunnet tørke og uår og til Libya. Arkesilaos' besteforeldre var Promina fra Kreta og adelsmannen Polymnestos fra Thera.
Svært lite er kjent om livet og styret til Arkesilaos. Han kom på tronen av den nyopprettede byen etter at hans far døde en gang rundt 600 f.Kr. Herodotos nevner at antallet mennesker i Kyrene i hans tid var like høyt som antallet bosettere som kom med Battos. Arkesilaos er bevitnet på greske vasemalerier fra 500-tallet f.Kr. Han døde i 583 f.Kr. og ble gravlagt ved siden av sin far.
Hans sønn, Battos II, etterfulgte ham. Han hadde også en datter ved navn Kritola som Plutark har nevnt i sin liste over tapre kvinner.
Olaf Jahnsen

Utdanning

Etter middelskole var Olaf Jahnsen assistent ved Johan Fayes arkitektkontor, fikk tegneundervisning på aftenskole og var i lære i snekker-, tømrer- og murerfaget før han tok den 3-årige tekniske skolen. Han jobbet så hos arkitekt Edvard Madsen, og i firmaet Ottesen & Co, dro på studietur til utlandet og fikk i 1900/1901 sin avsluttende arkitektutdanning som hospitant ved den tekniske høyskolen i München. I 1908 var han med å stifte Bergen Arkitektforening. Olaf Jahnsen døde på Voss i 1960.

Praksis

De første årene som selvstendig arkitekt tegnet Jahnsen hovedsakelig villaer i områdene Fløen, Kalvedalsvei og Fjellveien. Foruten mansardtak med grå skifer, har de som ett av sine fellespreg liggende panel kant i kant uten hjørnebord og de nederste bord trukket ut over grunnmur og vinduer. Utformingen ellers var preget av datidens stil i Norge, Jugendstilen. Han bygget kostnadseffektivt og var kjent for praktiske løsninger som også ga dispensasjon fra murtvangen i byområdet. En god del av husene ble oppført for egen regning og solgt videre klar for innflytting.
Da Typebyen, byens første kooperative byggeselskap, skulle bygges, ble Jahnsen engasjert som arkitekt og byggmester. Det samarbeid som her ble etablert mellom fagforening og kommunale myndigheter dannet mønster for andre fagforeningsbaserte byggeselskap. Han fikk oppdrag for en del av disse og bygget nå murkomplekser, eksempelvis for BMV-funksjonærene, sporveisfunksjonærene og brannfunksjonærene. 
Omkring 1920 var han byens mest benyttede arkitekt for sosial boligbygging og arbeidet bl.a. med videre planer for en "hageby" med egne butikker i området Lappen/Bjørndalen. I Lappen ble dette realisert, men nedgangstider og omstendighetene ellers satte etterhvert stopper for hans større prosjekter.
I 1947, 69 år gammel, flyttet han til Voss og startet ny praksis. Her fikk han de kommende 10 år mer enn 100 oppdrag, i hovedsak med bolighus innen rammen av etterkrigstidens kontroll- og rasjoneringsordninger.

Arkivet

Arkivet etter Olaf Jahnsen er oppbevart ved Bergen byarkiv. Arkivet inneholder hovedsakelig tegningsmateriell (skisser, originale arkitekttegninger og kopier), notatbøker, forretningskorrespondanse, byggemeldinger m.m. relatert til det enkelte prosjekt. Dokumentasjonen er variabel. For noen prosjekter finnes kun fragmenter. De fleste prosjekter som gjelder hans villabebyggelse i Bergen mangler. For øvrig inneholder arkivet materiale fra skole- og studietid og private dokumenter som ikke angår hans arkitektfaglige virksomhet.
Sirenia (band)

Medlemmer

Sirenia har både kvinnelig ren vokal og mannlig growl-vokal.
Sammuramat

Sammuramat eller Sammur-amat var dronning av Assyria i tiden 811–808 f.Kr. Hun var gift med Shamshi-Adad V, og ved hans død 811 f.Kr. ble han etterfulgt av sin sønn Adad-Nirari III (811 til 783 f.Kr.), men da sønnen var svært ung ble det til at hans mor, Sammuramat, var regent i hans sted i fire-fem år. Andre kronologier antyder at hennes regentskap varte fra 809 til 792 f.Kr.
Det er diskutert blant forskere om det faktisk var tilfelle at dronningen kunne være regent i Assyria. Hun er lite nevnt i samtidige assyriske inskripsjoner, men hun var uansett forbausende innflytelsesrik for sin tid. Det er antagelig hun som var opphavet til legenden om Semiramis.
Sammuramats stele har blitt funnet ved Assur, mens en inskripsjon ved Nimrud indikerer at hun var dominerende posisjon etter sin ektefelles død og derfor styrte på vegne av sin sønn.

Semiramis

Den legendariske Semiramis er betraktet av historikeren som en ren mytologisk figur. Imidlertid er det assyriske inskripsjoner som antyder at Semiramis kan være en gresk refleksjon av Sammuramat, men denne identifikasjonen er omdiskutert. En annen mulighet er at hun ble gitt denne tittelen etter sin død for å reflektere likheter med en tidligere sumerisk gudinne. Legenden har beskrevet Seriramis som av guddommelig opphav, en spesialist i botanikk, en alkymist med stor kunnskap om alle planters virkemåte. Hun ble beskrevet som meget vakker og som meget stolt.
Koreanske familienavn

Dette er en liste over koreanske familienavn, alfabetisk etter alfabetet Hangul. «S» betyr Sør-Korea, mens «N» betyr Nord-Korea.
Det mest vanlige navn er Kim.
Giske Idrettslag

Giske Idrettslag (stiftet 6. november 1965) er et idrettslag fra øya Giske i Giske kommune.
Sightseeingbuss

En Sightseeingbuss er en buss for besøkende turister på sightseeing, som transportmiddel til turistattraksjonene.

Sightseeingbuss

Dobbeltdekkerbusser og busser med åpen topp brukes ofte på sightseeingtur for å ha gode utsiktmuligheter for passasjerer, for transport til og mellom severdigheter som på utflukt i park og naturskjønne omgivelser. I Oslo (2017) er de rødfargede Hop on - Hop off busser et velkjent syn om sommeren på gatene hvor turister kan kjøres mellom severdighetene i en rundtur. I Bergen har man toetasjes buss, den såkalte «Ulriksbussen» som tar de reisende fra byens sentrum til Ulriksbanen i en sightseeingtur hver sommer.
Historien om sight-seeing busser i Nord-Amerika begynte tidlig på 1900-tallet da lastebiler ble bygget om til sightseeing i de store amerikanske byer. Greyhound, den største rute - og sightseeing operatør i USA begynte sin virksomhet i 1910. Sightseeing var trolig en sidevirksomhet for mange bussoperatører ettersom de vanlige busstyper var benyttet innenfor denne virksomheten.
I eldre tid i Norge var det vanskelige å skjelne mellom ulike busstyper, ettersom turbuss, turistbuss og sightseeingbuss ofte gikk ut på det samme som da Bergen Sporvei kalte sine rutebusser som var spesialutstyrt som turbuss, «sightseeing-buss» i 1970-tallet og etterpå.
Plebeius

Utseende

Plebeius er en gruppe med små til mellomstore blåvinger med rike og tydelige tegninger (mønster) på vingeundersiden. De er jevntover mindre enn Polyommatus-artene, som de ellers ligner mye. Oversiden hos hannene er skinnende blå eller brunlig, hos hunnene vanligvis brunlig. Undersiden er lysgrå med hvite og/eller svarte eller oransje flekker. Fasettøynene er nakne og mangler fine hår mellom fasettene, slik som hos flere andre blåvinger.

Levevis

Mange av Plebejus-artene lever i kalde miljøer, som høyfjellet og langt mot nord.
Larvene lever på planter i erteblomstfamilien (Fabaceae) og lyngfamilien (Ericaceae).

Utbredelse

Gruppen er utbredt i Holarktis. Dessuten forekommer noen få arter i Nord-India.

Navnet

Det latinske navnet Plebeius har sin opprinnelse i Roma, og var navnet på borgere uten særlig rang i samfunnet.
Navnet Plebeius var det navnet Linne satte på gruppen av små dagsommerfugler (glansvinger og smygere), da han navnga alle organismer.
Trapani (provins)

Provinsen Trapani (italiensk: Provincia di Trapani, siciliansk: Pruvincia di Tràpani) var en provins i regionen Sicilia i Italia. Trapani var provinsens hovedstad. Den hadde et areal på 2 460 km² og en befolkning på 436 150 (2013). Det var 24 kommuner.
Trapani utgjør den vestlige delen av øya. Sør for provinshovedstaden er det store områder som brukes til utvinning av sjøsalt, en viktig industri i området. Andre byer i provinsen er Erice og Marsala.
Det finnes mange interessante fortidsminnesmerker i denne provinsen, for eksempel Mozia, Segesta og Selinunte.
Det var 425 121 innbyggere ved folketellingen i 2001.
Provinsen ble i 2015 erstattet av Trapani frie kommunale konsortium, som dekker samme området som provinsen gjorde.